20061223

P6_TA(2006)0584

Eriprogramm "Terrorismi ennetamine, selleks valmisolek ja selle tagajärgede ohjamine", üldprogramm "Turvalisus ja vabaduste kaitse" *

Euroopa Parlamendi õigusloomega seotud resolutsioon ettepaneku kohta võtta vastu nõukogu otsus, millega kehtestatakse ajavahemikuks 2007–2013 eriprogramm "Terrorismi ennetamine, selleks valmisolek ja selle tagajärgede ohjamine" üldprogrammi "Turvalisus ja vabaduste kaitse" raames (KOM(2005)0124 — C6-0241/2005 — 2005/0034(CNS))

(Nõuandemenetlus)

Euroopa Parlament,

- võttes arvesse komisjoni ettepanekut nõukogule (KOM(2005)0124) [1];

- võttes arvesse EÜ asutamislepingu artiklit 308, mille alusel nõukogu konsulteeris Euroopa Parlamendiga (C6-0241/2005);

- võttes arvesse kodukorra artiklit 51;

- võttes arvesse kodanikuvabaduste, justiits- ja siseasjade komisjoni raportit ja eelarvekomisjoni arvamust (A6-0390/2006),

1. kiidab komisjoni ettepaneku muudetud kujul heaks;

2. on seisukohal, et õigusakti ettepanekus märgitud soovituslik võrdlussumma peab olema kooskõlas uue mitmeaastase finantsraamistiku rubriigi 3 A ülemmääraga, ja rõhutab, et otsus vastava aasta summa kohta tehakse iga-aastase eelarvemenetluse käigus kooskõlas Euroopa Parlamendi, nõukogu ja komisjoni vahel sõlmitud 17. mai 2006. aasta institutsioonidevahelise kokkuleppe eelarvedistsipliini ja usaldusväärse finantsjuhtimise kohta [2] punktiga 38;

3. palub komisjoni oma ettepanekut vastavalt muuta, järgides EÜ asutamislepingu artikli 250 lõiget 2;

4. palub nõukogul Euroopa Parlamenti informeerida, kui nõukogu kavatseb kõrvale kalduda Euroopa Parlamendi poolt heaks kiidetud tekstist;

5. palub nõukogul Euroopa Parlamendiga uuesti konsulteerida, kui ta kavatseb komisjoni ettepanekut oluliselt muuta;

6. teeb presidendile ülesandeks edastada Euroopa Parlamendi seisukoht nõukogule ja komisjonile.

Muudatusettepanek 1

Pealkiri

Ettepanek võtta vastu nõukogu otsus, millega kehtestatakse ajavahemikuks 2007–2013 eriprogramm "Terrorismi ennetamine, selleks valmisolek ja selle tagajärgede ohjamine"

Ettepanek võtta vastu nõukogu otsus, millega kehtestatakse ajavahemikuks 2007–2013 eriprogramm "Julgeolekuga seotud ohtude, sealhulgas eelkõige terrorismi ennetamine ja tagajärgede ohjamine"

Muudatusettepanek 2

Põhjendus 1

(1) Euroopa Liidu lepingu artikli 2 neljandas taandes sätestatud eesmärgi — säilitada ja arendada liitu vabadusel, turvalisusel ja õigusel rajaneva alana — põhiaspektideks on terrorismi ennetamine, selleks valmisolek ja selle tagajärgede ohjamine.

(1) Euroopa Liidu lepingu artikli 2 neljandas taandes sätestatud eesmärgi — säilitada ja arendada liitu vabadusel, turvalisusel ja õigusel rajaneva alana — põhiaspektideks on julgeolekuga seotud ohtude, sealhulgas eelkõige terrorismi ennetamine ja tagajärgede ohjamine.

Muudatusettepanek 3

Põhjendus 2

(2) Ühendus peab võtma vajalikke meetmeid, et terroristid ei saaks rünnata demokraatlikke väärtusi, õigusriiki, avatud ühiskonda ning meie kodanike ja ühiskonna vabadusi ning et piirata, kui see on võimalik, mis tahes rünnaku tagajärgi.

(2) Ühendus peab võtma vajalikke meetmeid, et hoida ära looduskatastroofidest tulenevat ohtu inimeste ja ühiskondade heaolule, vabadusele ja turvalisusele ning vältida inimtegevusest põhjustatud katastroofidest (sealhulgas terrorismist) tulenevat ohtu demokraatlikele väärtustele, õigusriigile ja avatud ühiskonnale, ning piirata, kui see on võimalik, mis tahes katastroofide tagajärgi.

Muudatusettepanek 4

Põhjendus 6

(6) Nõukogu 23. oktoobri 2001. aasta otsusega (EÜ, Euratom) nr 2001/792 kehtestatud ühenduse mehhanism tugevdatud koostöö soodustamiseks kodanikukaitse abimissioonidel on mõeldud kiirreageerimiseks kõigi suurõnnetuste puhul, aga see ei ole konkreetselt ette nähtud terrorirünnakute ennetamiseks, nendeks valmisolekuks ega nende tagajärgede ohjamiseks.

Muudatusettepanek 5

Põhjendus 7

(7) Mõjususe, kulutõhususe ja läbipaistvuse huvides tuleks konkreetsed meetmed terrorismi ennetamise, selleks valmisoleku ja selle tagajärgede ohjamise osas koondada ja neid tuleks rahastada ühest ühtsest programmist.

(7) Mõjususe, kulutõhususe ja läbipaistvuse huvides tuleks konkreetsed meetmed julgeolekuga seotud ohtude, sealhulgas eelkõige terrorismi ennetamise ja tagajärgede ohjamise osas koondada ja neid tuleks rahastada ühest ühtsest programmist.

Muudatusettepanek 6

Põhjendus 8

(8) Seoses õiguskindluse ja sidususe ning vastastikuse täiendavusega teiste rahastamisprogrammidega tuleks määratleda mõisted "ennetus- ja valmisolekumeetmed", "kriisi- ja tagajärgede ohjamine" ning "esmatähtis infrastruktuur".

(8) Seoses õiguskindluse ja sidususe ning vastastikuse täiendavusega teiste rahastamisprogrammidega tuleks määratleda mõisted "ennetusmeetmed", "tagajärgede ohjamine" ning "esmatähtis infrastruktuur".

Muudatusettepanek 7

Põhjendus 9

(9) ELi integreeritud ja kooskõlastatud lähenemisviisi saavutamiseks on oluline tähtsus komisjoni meetmetel koos riikidevaheliste projektidega, kui see on asjakohane. Lisaks sellele on kasulik ja asjakohane toetada liikmesriikide neid projekte, mis annavad kasulikke kogemusi ja teadmisi edasiste meetmete jaoks ühenduse tasandil, eelkõige kontrollimise ning riski- ja ohuanalüüside projekte.

(9) Inimesi ja Euroopa esmatähtsat infrastruktuuri ähvardavate ohtude viivitamatuks kindlaksmääramiseks ja hindamiseks, komisjoni ja liikmesriikide vahelise kiirhoiatusmehhanismi loomiseks ning tegevuse ühtlustamiseks ja kooskõlastamiseks ELi tasandil on oluline tähtsus komisjoni meetmetel ja riikidevahelistel projektidel. Lisaks sellele on kasulik ja asjakohane toetada liikmesriikide neid projekte, mis annavad kasulikke kogemusi ja teadmisi, mida saab rakendada edasiste ühenduse tasandi meetmete juures, eelkõige kontrollimise ning riski- ja ohuanalüüside projekte.

Muudatusettepanek 8

Põhjendus 10

(10) Samuti on kohane sätestada, et kolmandad riigid ja rahvusvahelised organisatsioonid saaksid osaleda riikidevahelistes projektides.

(10) Arvestades, et terrorism ei tunne riigipiire,on samuti kohane sätestada, et kolmandad riigid ja rahvusvahelised organisatsioonid saaksid osaleda riikidevahelistes projektides.

Muudatusettepanek 9

Põhjendus 11

(11) Tuleb tagada vastastikune täiendavus teiste ühenduse ja liidu programmidega, näiteks ELi solidaarsusfondi ning suurõnnetustele kiirreageerimise ja nendeks valmisoleku vahendiga, ühenduse mehhanismiga tugevdatud koostöö soodustamiseks kodanikukaitse abimissioonidel, teadusuuringute ja arendustegevuse raamprogrammiga ning struktuurifondidega.

(11) Tuleb tagada vastastikune täiendavus teiste ühenduse ja liidu programmidega, näiteks ELi solidaarsusfondi ning suurõnnetustele kiirreageerimise ja nendeks valmisoleku vahendiga, ühenduse mehhanismiga tugevdatud koostöö soodustamiseks kodanikukaitse abimissioonidel, teadusuuringute ja arendustegevuse raamprogrammiga ning struktuurifondidega. Selleks, et koondada kõik rahastamisvahendid üheks selgelt defineeritud globaalse julgeolekustrateegia vahendiks, tuleb selgesõnaliselt lubada ühist rahastamist komisjoni programmidega, mis võimaldavad läbi viia (eelkõige transpordi ja energia valdkonnas) inimeste ja esmatähtsa infrastruktuuri julgeolekuga seotud spetsiifilisi teadusuuringuid.

Muudatusettepanek 10

Põhjendus 12

(12) Käesoleva programmi eesmärke ei saa liikmesriigid piisavalt saavutada ning seetõttu on need algatuse ulatuslikkuse või mõju tõttu paremini saavutatavad ühenduse tasandil ja ühendus võib võtta meetmeid kooskõlas Euroopa Ühenduse asutamislepingu artiklis 5 sätestatud subsidiaarsuse põhimõttega. Kõnealuses artiklis sätestatud proportsionaalsuse põhimõtte kohaselt ei lähe käesolev otsus kaugemale sellest, mis on vajalik nimetatud eesmärkide saavutamiseks.

(12 Käesoleva programmi eesmärke ei saa liikmesriigid piisavalt saavutada ning seetõttu vajavad need algatuse ulatuslikkuse või mõju tõttu sekkumist ühenduse tasandil ja ühendus võib võtta meetmeid kooskõlas Euroopa Ühenduse asutamislepingu artiklis 5 sätestatud subsidiaarsuse põhimõttega. Kõnealuses artiklis sätestatud proportsionaalsuse põhimõtte kohaselt ei lähe käesolev otsus kaugemale sellest, mis on vajalik nimetatud eesmärkide saavutamiseks.

Muudatusettepanek 11

Põhjendus 16

(16) Kooskõlas nõukogu 28. juuni 1999. aasta otsuse 1999/468/EÜ (millega kehtestatakse komisjoni rakendusvolituste kasutamise menetlused) artikliga 2 tuleks käesoleva otsuse rakendamiseks vajalikud meetmed vastu võtta, kasutades selle otsuse artiklis 3 sätestatud nõuandemenetlust. See on kohane, sest programm ei mõjuta oluliselt ühenduse eelarvet.

(16) Kooskõlas nõukogu 28. juuni 1999. aasta otsuse 1999/468/EÜ (millega kehtestatakse komisjoni rakendusvolituste kasutamise menetlused) artikliga 2 tuleks käesoleva otsuse rakendamiseks vajalikud meetmed vastu võtta, kasutades selle otsuse artiklis 5 sätestatud regulatiivkomitee menetlust.

Muudatusettepanek 12

Artikli 1 esimene lõik

Muudatusettepanek 13

Artikli 2 punkt a

a) "ennetamine ja valmisolek" — meetmed, mille eesmärk on ennetada ja/või vähendada terrorirünnaku riski ja/või selle tagajärgi, eelkõige riski- ja ohuhinnangute, kontrollimise ning tehnoloogia ja metoodika ühiste standardite väljatöötamise kaudu;

a) "ennetamine" — meetmed, mille eesmärk on ennetada ja/või vähendada terrorirünnaku ja muid julgeolekuga seotud riske ning teha kindlaks isikute ja esmatähtsa infrastruktuuriga seotud ohud, eelkõige riski- ja ohuhinnangute, kontrollimise ning tehnoloogia ja metoodika ühiste standardite väljatöötamise kaudu;

Muudatusettepanek 14

Artikli 2 punkt b

b) "tagajärgede ohjamine" — meetmed, millega piiratakse terrorirünnakute keskpika perioodi tagajärgi, et kaitsta Euroopa Liitu kui vabadusel, turvalisusel ja õigusel rajanevat ala;

b) "tagajärgede ohjamine" — artikli 5 lõikes 2 nimetatud abikõlblike meetmete koordineerimine, et reageerida julgeolekuga, sealhulgas terrorismiga seotud vahejuhtumitele ja piirata nende tagajärgi, juhul kui need meetmed on vajalikud, et kaitsta Euroopa Liitu kui vabadusel, turvalisusel ja õigusel rajanevat ala, eriti keskse kiirhoiatussüsteemi loomise ja tegevuse tõhusa koordineerimise kaudu ühenduse tasandil;

Muudatusettepanek 15

Artikli 2 punkt c

c) "esmatähtsad infrastruktuurid" — füüsilised ressursid, teenused, siderajatised, -võrgud ja/või varad, mille häirimisel või hävitamisel on tugev mõju kodanike tervisele, ohutusele, julgeolekule või majanduslikule heaolule või Euroopa Liidu või selle liikmesriikide valitsuste tõhusale toimimisele.

c) "esmatähtis infrastruktuur" — füüsilised ressursid, teenused, siderajatised, -võrgud ja/või varad, mille häirimisel või hävitamisel on tugev mõju kodanike tervisele, ohutusele, julgeolekule või majanduslikule heaolule, keskkonnale või Euroopa Liidu või selle liikmesriikide valitsuste tegevusele, ning mille mittetäielik nimekiri on toodud ära käesoleva otsuse lisas.

Muudatusettepanek 16

Artikli 3 lõige 1

1. Programm aitab kaasa kodanike, nende vabaduste ja ühiskonna kaitsele terrorirünnakute ja seotud vahejuhtumite eest ning Euroopa Liidu kui vabadusel, turvalisusel ja õigusel rajaneva ala kaitsele.

1. Programm aitab kaasa kodanike, nende vabaduste ja ühiskonna kaitsele terrorirünnakute, muude julgeolekuga seotud ohtude — hoolimata nende põhjusest ja päritolust — ja seotud vahejuhtumite eest ning Euroopa Liidu kui vabadusel, turvalisusel ja õigusel rajaneva ala kaitsele.

Muudatusettepanek 17

Artikli 3 lõige 2

2. Programmi üldeesmärgid aitavad kaasa muude liidu ja ühenduse poliitikavaldkondade arendamisele, nagu politsei- ja õigusalane koostöö kriminaalasjades, keskkonnakaitse, rahvatervis, transport, teadusuuringud ja tehnoloogiline arendustegevus ning majanduslik ja sotsiaalne ühtekuuluvus.

2. Programmi üldeesmärgid aitavad arendada globaalset turvakontseptsiooni, mis toetub eelkõige teistele liidu ja ühenduse poliitikavaldkondadele, nagu politsei- ja õigusalane koostöö kriminaalasjades, keskkonnakaitse, energiavarustus, side- ja infovõrkude turvalisus, rahvatervis, transport, teadusuuringud ja tehnoloogiline arendustegevus, riikliku tegevuse jätkumine ning majanduslik ja sotsiaalne ühtekuuluvus.

Muudatusettepanek 18

Artikli 4 lõige 1

1. Programmi üldeesmärkide raames soodustatakse, edendatakse ja arendatakse ennetus-, valmisoleku- ja tagajärgede ohjamise meetmeid, kui neid ei hõlma muud konkreetsed õiguslikud vahendid.

1. Programmi üldeesmärkide raames soodustatakse, edendatakse ja arendatakse julgeolekuga seotud ohtude, sealhulgas eelkõige terrorismialaseid ennetus- ja tagajärgede ohjamise meetmeid, kui neid ei hõlma muud konkreetsed õiguslikud vahendid.

Muudatusettepanek 19

Artikli 4 lõike 2 sissejuhatav lause

2. Seoses terrorirünnakute ennetamise ja nendeks valmisolekuga on programmi eesmärgiks

2. Seoses terrorirünnakute ennetamisega on programmi eesmärgiks

Muudatusettepanekud 20 ja 21

Artikli 4 lõike 2 punkt a

(a) esmatähtsa infrastruktuuri riski- ja ohuanalüüside soodustamine, edendamine ja toetamine, sealhulgas kohapealsed hindamised, et määrata kindlaks terrorirünnakute võimalikud sihtmärgid ja infrastruktuuri turvalisuse parandamise võimalikud vajadused;

a) inimeste ning esmatähtsa infrastruktuuri riski- ja ohuanalüüside soodustamine, edendamine ja toetamine, eelkõige kohapealse hindamise abil, et määrata kindlaks võimalikud sihtmärgid ja infrastruktuuri turvalisuse parandamise võimalikud vajadused;

Muudatusettepanek 22

Artikli 4 lõike 3 sissejuhatav lause

3. Seoses terrorirünnakute tagajärgede ohjamisega on programmi eesmärgiks

3. Seoses tagajärgede ja eelkõige terrorirünnakute tagajärgede ohjamisega on programmi eesmärgiks

Muudatusettepanek 23

Artikli 4 lõike 3 punkt a

(a) terrorirünnakute võimalike tagajärgede osas oskusteabe, kogemuste ja tehnoloogia vahetamise soodustamine, edendamine ja toetamine,

a) terrorirünnakute ja muude julgeolekuga seotud ohtude võimalike tagajärgede osas oskusteabe, kogemuste ja tehnoloogia vahetamise soodustamine, edendamine ja toetamine,

Muudatusettepanek 24

Artikli 4 lõike 3 punkt c

(c) terrorismialaste eriteadmiste reaalajas kasutamise tagamine üldise tagajärgede ohjamise, kiirreageerimise ja kodanikukaitse mehhanismide raames.

c) muuhulgas terrorismialaste eriteadmiste reaalajas kasutamise tagamine üldise tagajärgede ohjamise, kiirreageerimise ja kodanikukaitse mehhanismide raames.

Muudatusettepanek 25

Artikli 5 lõike 1 punkti c neljas taane

- aidatakse muul moel märkimisväärselt kaasa liidu ja selle kodanike kaitsele terrorirünnakute eest.

- aidatakse muul moel märkimisväärselt kaasa liidu ja selle kodanike kaitsele terrorirünnakute ja muude julgeolekuga seotud ohtude eest; sellest tulenevalt loetakse abikõlblikuks meetmed — mida võetakse koostöös asjaomaste liikmesriikidega —, mis on seotud esmatähtsa riikliku infrastruktuuri julgeolekulünkade kõrvaldamise või vähendamisega, eriti juhul, kui selliste julgeolekulünkade ärakasutamisel võivad olla rasked piiriülesed tagajärjed.

Muudatusettepanek 26

Artikli 5 lõige 2 a (uus)

2 a. Liikmesriigid vastutavad selliste julgeolekumeetmete vastuvõtmise, rakendamise ja rahastamise eest, mida käesoleva programmi alusel loetakse Euroopa Liidu globaalse julgeoleku parandamiseks vajalikuks.

Muudatusettepanek 27

Artikli 7 lõige 2 a (uus)

2 a. Rahastamise taotlemist lihtsustab dokumentide esitamise suhtes kohaldatav proportsionaalsuse põhimõte ning taotluste esitamiseks loodav andmebaas.

Muudatusettepanek 28

Artikkel 7 a (uus)

Artikkel 7 a

Rahastamise avalikkus

Kõik käesoleva programmi kaudu toetust saavad asutused, ühingud või võrgud on kohustatud tagama liidult saadud abi avalikkuse; selleks koostab komisjon üksikasjalikud nähtavust puudutavad suunised.

Muudatusettepanek 29

Artikli 8 lõike 4 punkt - a (uus)

-a) terrorirünnakute ennetamise esmatähtsus suuremate õnnetuste puudumisel;

Muudatusettepanek 30

Artikli 8 lõige 4 a (uus)

4 a. Komisjon peab menetlused võimalikult lihtsaks tegema ning tagama, et käesoleva programmiga ette nähtud projektikonkursid ei kujutaks endast projektide esitajatele bürokraatlikku koormat. Vajaduse korral saab projektikonkurssi korraldada kahes osas, millest esimese puhul tuleks edastada vaid projekti asjakohaseks hindamiseks hädavajalik teave.

Muudatusettepanek 31

Artikli 9 lõige 2

2. Kui viidatakse käesolevale lõikele, kohaldatakse otsuse 1999/468/EÜ artikleid 3 ja 7.

2. Kui viidatakse käesolevale lõikele, kohaldatakse otsuse 1999/468/EÜ artikleid 5 ja 7.

Muudatusettepanek 32

Artikli 10 lõige 1

1. Taotletakse sünergiat, järjepidevust ja vastastikust täiendavust muude liidu ja ühenduse rahastamisvahenditega, muu hulgas kuritegevuse ennetamise ja kuritegevuse vastu võitlemise programmiga ning kriminaalõiguse programmiga ning teadusuuringute ja arendustegevuse raamprogrammiga, Euroopa Liidu solidaarsusfondiga ning suurõnnetustele reageerimise ja nendeks valmisoleku vahendiga.

1. Taotletakse sünergiat, järjepidevust ja vastastikust täiendavust muude liidu ja ühenduse rahastamisvahenditega, muu hulgas programmidega "Kuritegevuse ennetamine ja kuritegevuse vastu võitlemine" ja "Kriminaalõigus" ning samuti teadusuuringute ja arendustegevuse raamprogrammiga, Euroopa Liidu solidaarsusfondiga ning suurõnnetustele reageerimise ja nendeks valmisoleku vahendiga. Komisjon tagab, et ülalnimetatud programmide meetmed ei kattu.

Muudatusettepanek 33

Artikli 10 lõige 2

2. Programm võib jagada ressursse muude ühenduse ja liidu rahastamisvahenditega, eelkõige kuritegevuse ennetamise ja kuritegevuse vastu võitlemise programmiga, et rakendada meetmeid, mis vastavad mõlema programmi ja muude ühenduse või liidu rahastamisvahendite eesmärkidele.

2. Programm võib jagada ressursse muude ühenduse ja liidu rahastamisvahenditega, eelkõige kuritegevuse ennetamise ja kuritegevuse vastu võitlemise programmiga, et rakendada meetmeid, mis vastavad mõlema programmi ja muude ühenduse või liidu rahastamisvahendite eesmärkidele, samuti komisjoni programmidega, mis võimaldavad teostada spetsiifilisi infrastruktuuri julgeolekuga seotud teadusuuringuid, nagu näiteks need, mis on juba käivitunud transpordi ja energia valdkonnas.

Muudatusettepanek 34

Artikli 10 lõige 2 a (uus)

2 a. Komisjon tagab, et kõnealusest otsusest tulenev tegevus täiendab lõikes 1 nimetatud programmide raames teostatavat tegevust ja ei kattu sellega.

Muudatusettepanek 35

Artikli 10 lõige 3 a (uus)

3 a. Juhul kui programmi ressursid peaksid osutuma kasutusele võetud meetmete rakendamiseks ebapiisavaks, tagab ühendus asjakohase rahastamise teistest fondidest.

Muudatusettepanek 36

Artikli 12 lõike 1 esimene a lõik (uus)

Muudatusettepanek 37

Artikli 14 lõige 2 a (uus)

2 a. Komisjon teavitab Euroopa Parlamenti ja nõukogu igal aastal esialgse eelarveprojekti esitamise ajal programmi täideviimisest, eriti olemasolevate vahendite kasutamisest.

Muudatusettepanekud 38 ja 39

Artikli 14 lõige 3

3. Komisjon esitab Euroopa Parlamendile ja nõukogule:

a) hiljemalt 31. märtsiks 2010 vahehindamise aruande käesoleva programmi rakendamisel saavutatud tulemuste ja rakendamisega seotud kvalitatiivsete ja kvantitatiivsete aspektide kohta;

b) hiljemalt 31. detsembriks 2010 teatise käesoleva programmi jätkamise kohta;

c) hiljemalt 31. märtsiks 2015 järelhindamise aruande.

3. Komisjon esitab Euroopa Parlamendile ja nõukogule:

-a) iga-aastase kokkuvõtliku aruande, mis sisaldab informatsiooni, mille põhjal saab hinnata käesoleva programmi kvantitatiivseid tulemusi;

a) hiljemalt 31. märtsiks 2010üksikasjaliku vahehindamise aruande käesoleva programmi rakendamisel saavutatud tulemuste ja rakendamisega seotud kvalitatiivsete ja kvantitatiivsete aspektide kohta;

b) hiljemalt 31. detsembriks 2010 teatise käesoleva programmi jätkamise kohta, eelkõige seoses selle eesmärkidega;

c) hiljemalt 31. märtsiks 2015 järelhindamise aruande, milles esitatakse programmi rakendamise lõpuks saavutatud tulemused ja eelkõige selle mõju eelarvele.

Muudatusettepanek 40

Artikkel 14 a (uus)

Artikkel 14 a

Projektide avaldamine

Komisjon ja liikmesriigid avaldavad igal aastal käesoleva programmi raames rahastatavate projektide loetelu koos iga projekti lühikirjeldusega.

Muudatusettepanek 41

Artikkel 14 b (uus)

Artikkel 14 b

Võrdne kohtlemine

Käesoleva programmi raames tegevustoetust saavad organisatsioonid võivad osaleda teiste programmide projektikonkurssides, ilma et nende suhtes kohaldataks eelistatud kohtlemist võrreldes teiste organisatsioonidega, mida rahastatakse muudest eelarvetest kui Euroopa Liidu eelarve.

Muudatusettepanek 42

Lisa (uus)

LISA

ESMATÄHTSA INFRASTRUKTUURI NÄITLIK VALDKONDADE LOEND

1) Energia

a) Kütuste ja maagaasi tootmine, rafineerimine, töötlemine ja ladustamine, sh nafta ja maagaasi leiukohad

b) Elektrienergia tootmine

c) Elektri, maagaasi ja nafta transport

d) Elektri, maagaasi ja nafta jaotus

2) Teabe- ja kommunikatsioonitehnoloogia (IT)

a) Infosüsteemide ja -võrkude kaitse

b) Automatiseeritud ja kontrollsüsteemid (SCADA, jt).

c) Internet

d) Telefonisidevõrgud

e) Mobiilsidevõrgud

f) Raadiosidevõrgud ja raadiojuhtimine

g) Satelliitsidevõrgud

h) Raadio- ja telelevi

3) Vesi

a) Joogiveega varustamine

b) Vee kvaliteedi kontroll

c) Tammid ja veetaseme kontroll

4) Toiduained

Toiduainetega vastustamine ja toiduohutus

5) Tervishoid

a) Arstiabi

b) Ravimid, seerumid, vaktsiinid ja farmaatsiatooted

c) Laboratooriumid ja bioloogilised mõjurid

6) Finantsid

a) Makseteenused ja maksestruktuurid (sh eraõiguslikud)

b) Avalikud finantsteenused

7) Julgeolek, avalik kord ja õigusasjad

a) Julgeolek ja korra tagamine

b) õigussüsteemi ja vanglate haldamine

8) Tsiviilhaldus

a) Valitsusasutused

b) Relvajõud

c) Tsiviilhalduse teenistused

d) Hädaabiteenused

e) Posti ja kirjateenused

9) Transport

a) Maanteetransport

b) Raudteetransport

c) Õhutransport

d) Siseveetransport

e) Pika- ja lühidistantsiline meretransport

10) Tuuma- ja keemiatööstus

a) keemiliste ja radioaktiivsete ainete tootmine ning ladustamine ja töötlemine

b) Ohtlike ainete (keemiliste ainete) torujuhtmed

11) Kosmose- ja teadusuuringud

a) Kosmoseuuringud

b) Teadusuuringud

[1] ELTs seni avaldamata.

[2] ELT C 139, 14.6.2006, lk 1.

--------------------------------------------------